 Proza - : - Migratii (6) - 1980 - Virgil, Felix de Laurentiu Orasanu : - Migratii (6) - 1980 - Virgil, Felix de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14060245 Migratii_(6)_-_1980_-_Virgil,_Felix' > Vizionari: 1309 > Migratii (6) - 1980 - Virgil, Felix proza [ ] fragment de roman - - - - - - - - - - - - - - - - - - - - - - - - - de Laurentiu Orasanu [Ghiocel ] 2014-11-21 | | (continuare) in 1980, pe cand era in anul iV, lui Virgil Petrescu incepuse sa-i placa de fata profesorului Chriacescu. Era colega de an cu el. Nici nu era de mirare. Felicia, Felix cum ii spunea toata lumea, bruneta cu ochii verzi, zvelta, cu picioare de atleta si figura neastamparata, era curtata de majoritatea colegilor lor de an. Poate tocmai faptul ca Felix avea mereu in jurul ei o multime de admiratori - curtea ei - il facuse pe Virgil sa se tina cumva deoparte. Mai era si teama de a fi respins: timp de cateva luni, sau de un an, Felix acorda statutul de favorit unuia dintre cei care ii faceau curte. Apoi, fara ca lucrurile intre cei doi sa mearga prea departe, Felix decidea ca un alt coleg ii merita compania. si tot asa, timp de patru ani de studentie. Alteori, incercarile vreunui nefericit de a lega prietenie cu ea erau respinse din start, cu o ironie necrutatoare. Virgil n-ar fi suportat nici sa fie respins inca de la prima incercare - n-ar fi suportat, mai ales, sa fie luat peste picior - si nici sa fie schimbat dupa un timp asa cum se intamplase cu multi altii. Poate asteptase un semn si, ca el il interpretase corect sau nu, acel semn venise. Pe neasteptate. La inceputul anului V, intr-o zi de practica, cand stateau degeaba langa baraca unui santier si asteptau sa li se dea drumul acasa, Felix l-a luat deoparte si l-a intrebat: - Tu chiar n-ai nicio prietena? Daca ar fi fost vorba de o alta colega, Virgil ar fi repezit-o sau i-ar fi raspuns ironic. Dar fiind vorba de Felix, i s-a parut ca intrebarea ei e chiar semnul asteptat. Semnul ca el nu ii este indiferent si ca, din partea ei, e liber sa incerce. Asa ca a incercat. si Felix nu l-a luat in zeflemea, cum facea, de multe ori, cu cei care roiau in jurul ei. N-a deranjat-o, sau n-a aratat ca o deranjeaza faptul ca el vine din Drumul Taberei si ca, nu-i asa, una e un apartament de trei camere pe Compozitorilor si alta e vila parintilor ei din Dorobanti. A raspuns avansurilor lui Virgil, acceptandu-l in preajma sa si dandu-i voie sa-si spuna vorbele. Vorbele lui Virgil erau potrivite cu felul sau serios si asezat de a fi: se indragostise de ea. Maine-poimaine vor termina amandoi facultatea, ce-ar fi sa se gandeasca la un viitor comun. Sa se casatoreasca. Au urmat invitatii la film sau la teatru si plimbari prin parcurile si strazile pline de parfumul toamnei bucurestene. A fost primul lor sarut, sub ploaia care cadea molcom peste parcul Bordei, sub un castan care isi lepada ultimele frunze aramii. Felix alesese si momentul, si locul. Virgil a luat sarutul acela ca pe o promisiune, asa cum ia orice indragostit primul sarut. Au mai fost si petreceri la care Virgil trebuia sa faca fata baietilor de bani gata din Primaverii. Erau un fel de teste. Ajutat de Felix, Virgil ajungea sa discute de la egal la egal, fara complexe, cu cei inteligenti, cei care nu faceau prea mare caz din pozitia parintilor lor in nomenclatura. iar pe cei pur si simplu snobi si superficiali ii tinea la distanta cu o ironie bine plasata. Cum Virgil era un student foarte bun, nimeni nu l-a suspectat ca vrea sa profite de protectia profesorului Chiriacescu. N-avea nevoie de asa ceva. Dinspre partea aceasta, Felix privea linistita la avansurile lui. Frumos era, destept era - si pe partea aceasta Virgil puncta bine. De fapt, se gandise Felix, Virgil puncta bine din orice parte l-ai fi privit. Au intampinat prima zapada intr-o cabana de langa Predeal. Acolo, privind la fulgii mari care acoperisera in cateva minute brazii, acolo hotarase Felix sa i se daruiasca. Virgil, coplesit de clipa romantica si in acelasi timp fierbinte, a observat doar in treacat ca Felix o facuse intr-un fel oarecum sportiv, dirijandu-i miscarile si cautand sa obtina maximum de placere. E drept, placere pentru amandoi. Chiar si prin momentul ales, ea parea sa reduca faptul ca i-a cedat la ceva obisnuit in programul unei excursii a doi tineri. Asa cum adolescentii se saruta la cinema, ca parte din program, si ei, ca oameni mari, nu puteau sa nu aiba sex intr-o excursie la munte, nu? Felix adormise imediat dupa. il sarutase ca de noapte buna si isi trasese patura pana sub barbie. "Sa visezi frumos!" Din partea ei, punctul acela din programul excursiei fusese si el indeplinit. Virgil adormise abia inspre dimineata, atunci cand ninsoarea se oprise. Pana atunci ninsese linistit, tot cu fulgi mari. Se auzea fosnetul zapezii care se asternea pe brazi, iar camera era luminata de parca ar fi fost luna plina. Felix se cuibarise la pieptul lui. Zambea in somn. Cum putea oare ea sa doarma? Traisera impreuna un moment unic - se gandea Virgil -, ceva ce n-avea cum sa se repete, chiar daca vor fi atunci iar la munte si va cadea, si atunci, prima zapada. incerca sa fixeze cat mai bine in memorie clipele acelei seri. Era greu, nu-si amintea prea multe. Nici gesturile ei sau ale lui, nici senzatiile avute nu se distingeau, ci mai degraba se contopeau intr-o stare de gratie in care Felix il condusese, initiatic. Virgil incerca sa retraiasca acea stare. S-o prelungeasca. Ea zbatandu-se si parand ca vrea sa scape din imbratisarea lui. si tot ea, inlantuindu-l cu bratele, cu picioarele, infingandu-si unghiile in umerii lui, in inclestari de o forta nebanuita. "Esti ca un zeu al zapezii" - ii soptise ea. "Vreau sa te topesc. Vreau sa uiti de tinuturile tale din miazanoapte. Sa stai aici si iarna, si vara. Sa fii numai al meu, atunci cand vreau eu. Oare cum ar fi sa am un zeu, sau duhul unui zeu, ca paj?" Nu spusese ca il vrea ca sot sau ca ar vrea sa-i fie zeita sau craiasa pamanteana acelui zeu al zapezii. Nu raspunsese, asa cum se astepta el, cand ii repeta, la nesfarsit, ca o iubeste. Dar faptul ca il dorea in preajma ei era o promisiune - asa a luat-o el - ca va veni, candva, si vremea cand nu numai el va fi al ei - si nu numai ca paj -, dar si ea va fi a lui. si asta tot timpul, nu numai in timpul inlantuirilor fierbinti. Nu numai in seara aceea, cand ea i se daruise. intocmai ca o craiasa. iubindu-l si spunandu-i asta. iubindu-l atat de mult incat sa isi doreasca sa-i fie sotie. Atunci, dupa, inainte de a adormi, si Felix se gandise ca totul fusese bine. Nu se asteptase ca Virgil sa nu aiba niciun fel de experienta in materie de dragoste. Nu se asteptase ca ea sa fie prima femeie cu care el facea dragoste. N-a spus nimic despre asta. L-a ghidat cu tact, facand sa para ca tot ce se intampla venea dinspre el, era exact ce trebuie si ca ea primea totul, incantata. Nu ca ar fi vrut ca lucrurile sa se intample altfel, dar faptul ca totul fusese bine, faptul ca Virgil trecuse cu bine si acest test, faptul ca se potriveau unul cu altul o cam incurca. ii cedase pentru ca erau in excursie, zapada era minunata si din multe alte motive: inclusiv pentru a-l surprinde. Asa cum facuse cand initiase primul sarut. Dar nu-i cedase, de asta era sigura, pentru ca o luase valul, pentru ca n-a putut sa-si franeze o dorinta de moment. Nu era in firea ei. Cu aceia cu care mai facuse dragoste pana atunci procedase la fel. Totul sub control: si sentimentele, si pornirile. Dar cu Virgil constata acum, cu satisfactie dar si cu un dram de ciuda, ca nu-l dorise inainte decat ca partener, dar si-l dorea si altfel acum, dupa, cum nu se mai intamplase cu altii. Ar fi vrut sa faca dragoste cu el toata noaptea. Trebuia sa-si controleze pornirea. Trebuia sa-si stapaneasca dorinta aceea de a se umple si de a-l umple de placere. De aceea isi trasese patura pana sub barbie si de aceea adormise repede. Nu ca sa se apere de el, ci ca sa se apere de sine. Maine va avea destul timp sa se gandeasca la toate cele intamplate. si, eventual, - ceea ce ii placea ei cel mai mult - la ceea ce avea sa se intample. Bineinteles, sub control. Neaparat sub control. Pentru ca ea n-avea de gand sa se lege prea devreme. N-avea de gand sa se inchida, de tanara, intre peretii casniciei. Poate ca peste cinci sau zece ani i-ar fi spus Da lui Virgil. Atunci ar fi stiut ca e cel mai bun dintre toti pretendentii cu care ar fi avut de a face intre timp. Acum, cu cine sa-l fi comparat? Cu colegii de an? Cu cei cativa tineri, baieti de demnitari din Dorobanti sau din Primaverii, cu care petrecea la ceaiuri? Zapada depusa blocase drumul spre Predeal, singurul drum care ducea la cabana. Au ramas acolo inca trei zile si trei nopti. Noaptea aceea, pe care Virgil o crezuse unica, a fost urmata de alte nopti unice. Ziua se facea si ea noapte. Virgil vedea un drum deschizandu-se larg in fata lor, prin zapada de un metru. Pe drumul acela vor merge mana in mana, fericiti - se gandea el. Nimic si nimeni nu-i va desparti. Cine sa desparta un zeu si o zeita? Sau, ma rog, o craiasa. Felix il dorea din ce in ce mai mult. Dar avea grija ca el simta doar ca imbratisarile ei erau la fel de frenetice ca in prima lor noapte de dragoste. Atat. Nu i-a spus niciodata ca il iubeste, desi ceea ce simtea ea nu era prea departe de ceea ce simtea el. Nu i-a spus pentru ca ar fi sunat ca o promisiune. Ca un angajament. Ori un angajament ar fi legat-o, ar fi impins relatia lor pe drumul acela impreuna pe care Virgil il vedea deschizandu-se in fata lor, dar pe care ea ezita sa se angajeze. Dupa excursie, la Bucuresti, intalnirile lor, de dragoste - pentru Virgil -, de sex - pentru Felicia -, au continuat. La ea acasa, o data sau de doua ori pe saptamana, atunci cand parintii sau fratele ei erau plecati. Atunci cand Virgil se intersectase, din intamplare, cu ceilalti membri ai familiei, Felix il prezentase ca pe un coleg care venise sa o ia la cinema sau la teatru, sau cu care lucra la vreun proiect. Profesorul Chiriacescu, tatal Feliciei, care il remarcase pe Virgil la cursul din anul iV, il privea cu bunavointa, discutand cu el despre facultate. Mai reticent il priveau doamna Chiriacescu si fratele Feliciei, Bogdan. Bogdan era student la Mecanica. Desi cu un an mai mic decat Felix, Bogdan se considera indreptatit sa o protejeze, asa cum ar fi facut un frate mai mare. Nu credea, cum nu credea nici doamna Chiriacescu, cum nu credea, poate, nici profesorul ca, in camera Feliciei, ea si Virgil lucreaza la proiectele de la facultate. Dar, cunoscand-o bine pe Felicia, niciunul dintre ei nu o intrebase nimic. Niciunul nu a facut macar un gest si nu i-a spus nici macar o vorba care sa-l faca pe Virgil sa se simta intrus in casa lor. in afara acestor intalniri de dragoste sau de amor, dupa intoarcerea de la munte, Felix avu grija sa reduca la maximum plimbarile si mersul la cinema sau la teatru. invoca tot felul de motive. Respingea toate initiativele lui Virgil. Delicat, avand grija sa nu-l raneasca, dar le respingea. La facultate, in pauze, Felicia se inconjura iar de curtea ei de admiratori. Acelasi lucru se intampla si la putinele petreceri la care ea il lua pe Virgil. Odata ajunsi acolo, il lasa pe Virgil singur. Nu-l mai ajuta atunci cand il incolteau baietii din Primaverii. Nu ajungea pana acolo incat sa flirteze cu ei, dar nu era nici pe departe comportarea la care te astepti de la iubita sau partenera cu care facusei dragoste cu o zi inainte. Nu puteai sa nu banuiesti ca, de fapt, se izola de Virgil. Nu-l indeparta de ea. il impingea sa plece singur. Virgil se chinuia sa-si stapaneasca orgoliul, sa nu-i dea prilejul sa spuna ceea ce o credea in stare sa spuna: "Gil, asa sunt eu. Nu ti-am facut nici o promisiune pe care sa nu mi-o tin. M-a bucurat faptul ca ma iubesti. Atat. Eu vad lucrurile altfel si tot ce fac nu e menit sa-ti faca tie rau. Nu vreau sa te fac sa suferi. Daca tu suferi, atunci ar mai bine sa nu ne mai vedem. Sa o luam fiecare pe drumul lui. Viitorul tau, viitorul meu - ne asteapta. Poate ca tu vezi mai bine unul singur. Poate ca eu ma insel atunci cand nu cred in el." Nu, hotarat lucru, nu trebuia sa declanseze o astfel de reactie a Feliciei. Cata vreme nu-l alunga din preajma ei, mai avea o sansa. Mai era o speranta. Ghiocel (va urma) | index 'pageview'); 